OFICIAL Constantin Budescu, OUT de la Farul! Ce i-a transmis clubul
Constantin Budescu a fost transferat la Farul Constanța în vara anului 2023, liber de contract, de la Petrolul Ploiești.
Perioada lui Budescu pe malul mării nu a fost de lungă durată și Gică Hagi s-a descotorosit de serviciile "Magicianului" după doar opt luni.
Transferat la începutul lunii august, Constantin Budescu a fost un stâlp în echipa constănțeană, unde a contribuit evident la performanțele echipei din sezonul regulat. Cu șapte goluri marcate și șase pase decisive livrate în 27 de meciuri, atacantul și-a pus amprenta în calificarea trupei lui Gică Hagi în play-off.
- În prezent, Constantin Budescu, în vârstă de 35 de ani, are o cotă de piață estimată la 450.000 de euro, conform datelor de pe site-urile de specialitate.
Mesajul clubului pentru Budescu
La mai bine de trei săptămâni de când și-au despărțit căile, Farul Constanța a postat un comunicat dedicat atacantului pe site-ul oficial al clubului.
"Mulțumim, Constantin Budescu
Farul Constanța și mijlocasul ofensiv Constantin Budescu au stabilit, de comun acord, ca începând de astăzi să înceteze relațiile contractuale. Transferat în vara anului trecut la formația noastră, Constantin Budescu a evoluat de 29 de ori în tricoul alb albastru, reușind 8 goluri și 9 pase decisive în toate competițiile.
Mulțumim, "Budi", pentru toate reușitele în tricoul echipei noastre și mult succes mai departe !" a fost mesajul transmis de clubul constănțean pentru "Budi".
Ce îi transmitea Florin Gardoș lui "Budi" când s-a auzit că părăsește echipa
”De plăcere, da (n.r. Budescu mai poate juca), dar nu e... Îl văd așa un fel de Hazard, așa a fost și cu Hazard. Eu îmi doream să mai joace, dar a zis ’Nu mai am chef, vreau să beau o bere, vreau să mănânc un mic’ (n.r. râde).
Nu îl văd genul să fie dispus să mai tragă, să mai rămână fit. Dacă era dispus, juca și acum”, a declarat Florin Gardoș, pentru Fanatik.
Clasamentul play-off-ului Superligii României
Urmăriți SPORT.RO și pe Google News